jkorsvik/nowiki_second_scrape_merged huggingface dataset:
Dido’s Lament

Thy hand, Belinda, darkness shades me,On thy bosom let me rest,More I would, but Death invades meDeath is now a welcome guest.

When I am laid, am laid in earth, May my wrongs createNo trouble, no trouble in thy breastRemember me, remember me, but ah! forget my fate.Remember me, but ah! forget my fate.

«Dido's Lament» (norsk: «Didos klagesang») er et mye brukt navn på den kjente arien, «When I am laid in earth» fra Henry Purcells opera Dido og Aeneas, med libretto av Nahum Tate. På grunn av Purcells mønstergyldige bruk av basso ostinato finnes arien i mange lærebøker i klassisk musikk. Den anerkjente dirigenten Leopold Stokowski transkriberte og omarbeidet stykket for symfoniorkester.


== Eksterne lenker ==
«Dido's Lament» er sats 37/38 i denne utgaven av stykket hos CPDL.org
«Dido's Lament»: Fritt tilgjengelige noter i International Music Score Library Project.
Slaget ved Wickham Anchorage

Slaget ved Wickham Anchorage fant sted under New Georgia-felttoget på Salomonøyene under Stillehavskrigen fra 30. juni -3. juli 1943. I slaget ble en styrke marinejegere fra United States Marine Corps og soldater fra United States Army landssatt fra skip ved Wickham Anchorage på Vangunu og angrep en garnison som huset tropper fra keiserriket Japans marine og hær. Hensikten med angrepet fra amerikanerne var å sikre kommunikasjons- og forsyningslinjene mellom allierte styrker i New Georgia felttoget og allierte baser på de sørlige Salomonøyene. De amerikanske styrkene lyktes i å drive den japanske garnisonen fra området og å sikre ankerplassen.


== Referanser ==


== Videre lesning ==
Altobello, Brian (2000). Into the Shadows Furious. Presidio Press. ISBN 0-89141-717-6. 
Hammel, Eric M. (2008). New Georgia, Bougainville, and Cape Gloucester: The U.S. Marines in World War II A Pictorial Tribute. Pacifica Press. ISBN 0760332967. 
Hammel, Eric M. (1999). Munda Trail: The New Georgia Campaign, June–August 1943. Pacifica Press. ISBN 0-935553-38-X. 
McGee, William L. (2002). The Solomons Campaigns, 1942-1943: From Guadalcanal to Bougainville--Pacific War Turning Point, Volume 2 (Amphibious Operations in the South Pacific in WWII). BMC Publications. ISBN 0-9701678-7-3. 
Morison, Samuel Eliot (1958). Breaking the Bismarcks Barrier, vol. 6 of History of United States Naval Operations in World War II. Castle Books. 0785813071. 
Peatross, Oscar F. (1995). Bless 'em All: The Raider Marines of World War II. Review. ISBN 0965232506. 
Rottman, Gordon L. (2005). Japanese Army in World War II: The South Pacific and New Guinea, 1942-43. Oxford and New York: Osprey. ISBN 1-84176-870-7.
Otto Hue

Otto Hue (født 2. november 1868 i Hörde, idag en bydel av Dortmund, død 19. april 1922 i Essen) var en tysk fagforeningsmann og politiker (Sozialdemokratische Partei Deutschlands).


== Referanser ==
Kyle McDonough

Kyle McDonough (født 20. februar 1966 i USA) er en tidlingere amerikansk ishockeyspiller som har spilt for University of Vermont (NCAA), Superisligaklubben AaB Ishockey (1989–1990), Viking, Raleigh IceCaps, Stjernen, Huddinge og Frisk Asker.I Frisk Asker spilte McDonough fra 1996 til 2002, seks sesonger.  I sesongen 2001–02 kom han på All-Stars laget i norsk ishockey.


== Referanser ==
Engelsholm slott

Engelsholm er et renessanseslott beliggende ved Engelholms Sø i Vejle kommune i Jylland. 
Engelsholm nevnes første gang på skrift i et dokument fra 1452, som beskriver eierskifte mellom kongen og adelsmannen Timme Nielsen Rosenkrans. Bygningen var av munkesten, taket tekket med munke- og nonnetaksten og vinduene var blyinnfattede. Restene av Timmes herregård ligger under det nåværende slott.Den nåværende hovedbygning er oppført av Tycho Brahes bror Knud i 1592, og skal etter sigende været tegnet av førstnevnte. Knud delte i begynnelsen eierskapet med sin svoger alkymisten Erik Lange, som var gift med Knuds søster Sophie. 
Den rektangulære bygningen har kvadratiske tårn innfelt i hvert hjørne, og inspirasjonen skal være hentet fra slottet Ancy-le-Franc i Bourgogne i Frankrike.På 1730-tallet påbegynte Gerhard de Lichtenberg en omfattende restaurering og ombygging. Det ble tilføyet løkkupler, en stor avlsgård og en park i fransk stil. Slottet inneholder stadig inventar med malte, kinesiske scenerier fra ombyggingen.Slottet brant i 1952, men ble straks restaurert i sin opprinnelige skikkelse. Siden 1940 har det vært drevet som højskole, og eies i dag av den selveiende institusjon Engelsholm Højskole. 
Engelsholm ble fredet i 1918.


== Referanser ==
Fritz Husemann

Friedrich «Fritz» Ernst Husemann (født 19. september 1873 i Leopoldstal (Lippe), død 15. april 1935 i Sögel) var en tysk fagforeningsmann og sosialdemokratisk politiker. 
Husemann var formann for Verbandes der Bergbauindustriearbeiter Deutschlands fra 1919 til 1933, medlem av den prøyssiske landdagen fra 1919 til 1924 og medlem av Riksdagen for (Sozialdemokratische Partei Deutschlands).


== Referanser ==
Bakskuld

Bakskuld er en saltet, tørret og ev. røkt flatfisk, især ising som spises til lunch eller middag omkring det sønderjyske Vadehavsområdet.
Ordet stammer fra hollandsk bakschol, som betyr bakt, eller ristet rødspette og er særlig knyttet til Fanø. Bakskuld spises enten rå f.eks. til kaffepunch med groft rugbrød og fett, varmet på glør og svøpt i vått papir eller utvannet og stekt i panne.


== Referanser ==


== Eksterne lenker ==
Bakskuld, fanohus.dk
Bakskuld, fiskehuset.com
Swiss League

Swiss League (inntil 2017 kjent som National League B) er etter National League, den nest høyeste ishockeyligaen i Sveits. Ligaen består av ellevelag.
SC Bern

SC Bern (SCB) er en sveitsisk ishockeyklubb fra Bern som spiller i National League A. Klubben ble stiftet 1. januar 1931.


== Meritter ==
Sveitsiske mestere 16 ganger (1959, 1965, 1974, 1975, 1977, 1979, 1989, 1991, 1992, 1997, 2004, 2010, 2013, 2016, 2017, 2019).


== Eksterne lenker ==
Klubbens hjemmeside
15. serierunde i Tippeligaen 2011

15. serierunde i Tippeligaen 2011 spilles det en kamp på lørdag 2. juli, seks kamper på søndag 3. juli og en kamp på mandag 4. juli. Runden begynner klokka 18:00 med kampen mellom Vålerenga og Strømsgodset på Ullevaal Stadion, og ble avsluttet med mandagskampen mellom Fredrikstad og Tromsø på Fredrikstad Stadion, 4. juli klokken 19:00. Hovedkampen denne runden var kampen mellom Molde og Aalesund, 3. juli klokka 20:00 på Aker Stadion.


== Fakta ==


=== Referanser ===
Verdensmesterskapet i padling

Verdensmesterskapet i padling er mesterskapet som kårer verdensmestere i padling, og blir arrangert hvert år det ikke er OL av International Canoe Federation. Det finnes også et eget verdensmesterskap for slalåm-padling.


== Mesterskap ==
1938: Vaxholm, Sverige
1948: London, Storbritannia
1950: København, Danmark (1)
1954: Mâcon, Frankrike
1958: Praha, Tsjekkoslovakia
1963: Jajce, Jugoslavia
1966: Øst-Berlin, Øst-Tyskland
1970: København, Danmark (2)
1971: Beograd, Jugoslavia (1)
1973: Tammerfors, Finland (1)
1974: Mexico by, Mexico (1)
1975: Beograd, Jugoslavia (2)
1977: Sofia, Bulgaria
1978: Beograd, Jugoslavia (3)
1979: Duisburg, Vest-Tyskland (1)
1981: Nottingham, Storbritannia
1982: Beograd, Jugoslavia (4)
1982: Tammerfors, Finland (2)
1985: Mechelen, Belgia
1986: Montréal, Canada
1987: Duisburg, Vest-Tyskland (2)
1989: Plovdiv, Bulgaria
1990: Poznań, Polen (1)
1991: Paris, Frankrike
1993: København, Danmark (3)
1994: Mexico by, Mexico (2)
1995: Duisburg, Tyskland (3)
1997: Dartmouth, Canada (1)
1998: Szeged, Ungarn (1)
1999: Milano, Italia
2001: Poznań, Polen (2)
2002: Sevilla, Spania
2003: Gainesville, USA
2005: Zagreb, Kroatia
2006: Szeged, Ungarn (2)
2007: Duisburg, Tyskland (4)
2009: Dartmouth, Canada (2)
2010: Poznań, Polen (3)
2011: Szeged, Ungarn (3)
2013: Rio de Janeiro, Brasil
2014: Moskva, Russland
2015: Milano, Italia (2)
2017: Račice, Tsjekkia
2018: Montemor-o-Velho, Portugal
2019: Szeged, Ungarn (3)
2020: Duisburg, Tyskland
2021: København, Danmark (4)
2022: Dartmouth, Canada (3)
2023: Duisburg, Tyskland (5)
2025: Milano, Italia (3)


== Eksterne lenker ==
2008 ICF Congress on change from flatwater racing to canoe sprint. – accessed November 30, 2008.
"The Board of Directors Wrap Up in Windsor". – International Canoe Federation (5 December 2009) – accessed 18 December 2009.
ICF medalists for Olympic and World Championships – Part 1: flatwater (now sprint): 1936–2007.
ICF medalists for Olympic and World Championships – Part 2: rest of flatwater (now sprint) and remaining canoeing disciplines: 1936–2007.
Peter Reichensperger

Peter Reichensperger (født 28. mai 1810 i Koblenz, død 31. desember 1892 i Berlin) var en tysk politiker (Deutsche Zentrumspartei).


== Referanser ==
Eugen Richter

Eugen Richter (født 30. juli 1838 i Düsseldorf, død 10. mars 1906 i Berlin-Lichterfelde) var en tysk skribent og liberal opposisjonspolitiker.
Richter var fra 1867 til 1871 medlem av den nordtyske riksdagen, og fra opprettelsen av den tyske riksdagen i 1871 til sin død i 1906 medlem av denne.
Han representerte i løpet av sin politiske karriere flere partier; Deutsche Fortschrittspartei, Deutsche Freisinnige Partei og Freisinnige Volkspartei. Han var innvalgt fra valgkretsen Hagen, med unntak av perioden 1871 til 1874 da han satt for kretsen Schwarzburg-Rudolstadt. I byen Hagen finnes tårnet Eugen-Richter-Turm, til minne om Richter.


== Referanser ==


== Eksterne lenker ==
(en) Eugen Richter – kategori av bilder, video eller lyd på Commons 
Socialdemokratiske Fremtidsbilleder : frit efter Bebel, Eugen Richter (København, Frimodt, 1892), digitalt tilgjengelig via Nasjonalbiblioteket.
(sv) Richter, Eugen i Nordisk familjebok (2. utgave, 1916)
(de) Verk av og om Eugen Richter i katalogen til det tyske nasjonalbiblioteket
Eugen Richter Institut
Richter, Eugen i Datenbank der deutschen Parlamentsabgeordneten
VM i judo 2010

Verdensmesterskapet i judo 2010 ble holdt på Yoyogi National Gymnasium i Tokyo, Japan fra 9. til 13. september.


== Medaljer ==


=== Menn ===


=== Kvinner ===


== Referanser ==


== Eksterne lenker ==
Offisielt nettsted 
(en) 2010 World Judo Championships – kategori av bilder, video eller lyd på Commons
Banehaven

Banehaven (6–28) er en gate i bydelen Kvadraturen/Eg i Kristiansand. 10 eiendommer er i dag matrikulert til gaten som har sitt løp fra Fritz Jensens gate til Setesdalsveien.
Gatenavnet har sin opprinnelse i en reperbane som lå i dette området. Den første på slutten av 1600-tallet, og virksomheten hadde sin storhetstid rundt 1850. Fra 1866 er det dokumentert at bygningen var nærmere 100 meter lang. Under produksjon av ekstra langt tauverk åpnet man døren i gavlveggen og tok også den tilstøtende Setesdalsveien i bruk. 
På 1960- og begynnelsen av 1970-tallet hadde de forskjellige rutebilselskapene som sørget for forbindelser mellom Kristiansand og byer og bygder på Agder sin godsstasjon i Banehaven.


== Eksterne lenker ==
Foto av reperbanen som er opprinnelsen til gatenavnet
Bhrigu

Bhrigu er i indisk mytologi opprinnelig benevnelsen på mystiske vesen som oppfant ilden og gav den til menneskene. I den senere hindulitteraturen er Bhrigu navnet på en høyt priset mytologisk personlighet, en av de syv vise og sønn av Brahma.


== Kilder ==
 Denne artikkelen er helt eller delvis basert på materiale fra Bhrigu i Nordisk familjebok, utgitt mellom 1904 og 1926 – i dag offentlig eiendom.
Universitetet i Franeker

Universitetet i Franeker (Universiteit van Franeker) var et universitet i Franeker i Friesland i dagens Nederland, som eksisterte fra 1585 til 1811. Universitetet ble opprinnelig grunnlagt for å utdanne kalvinistiske prester. På 1600-tallet var universitetet høyt ansett i hele Europa og mange utlendinger kom dit for å studere. Bl.a. studerte en rekke nordmenn der på 1600-tallet. Fra omkring 1700 gikk det nedover med universitetet, og det ble oppløst av Napoleon i 1811 sammen med Universitetet i Harderwijk.
Universitetet i Franeker var det nest eldste universitetet i Nederlandene, etter Universitetet i Leiden. Universitetet hadde fakulteter for teologi, jus, medisin, filosofi, matematikk og fysikk.


== Kjente studenter ==
René Descartes (student 1629–1630)
Vilhelm IV av Oranien
Like an Angel Passing Through My Room

«Like an Angel Passing Through My Room» er den siste sangen fra ABBAs siste musikkalbum, The Visitors (1981), skrevet av Benny Andersson og Björn Ulvaeus.


== Coverversjoner ==
Melodien ble brukt i London-versjonen av musikalen Abbacadabra i 1983 og ble omtittelert «When Dreamers Close Their Eyes» med nye tekst av David Wood og Don Black.
Sissel Kyrkjebø inkluderte en coverversjon av sangen på hennes 2006-album; Into Paradise.
Assimilasjon (fonologi)

Assimilasjon er en fonologisk prosess i lingvistikken som består i at to språklyder påvirker hverandre innbyrdes slik at de tilnærmes med hensyn til artikulasjon. Et eksempel er når /b/ i norske «håndball» påvirker den forutgående /n/, slik den uttales [m] («håmball»), eller når den ustemte /s/-en i «absolutt» gjør at /b/ uttales [p] («apsolutt»). På engelsk finnes eksempelet 'hot potato' hvor /t/ i  «hot» er borte slik at leppene forbereder for /p/-lyden i «potato».
Assimilasjon er en forandring av en språklyd som fører til større likhet med en nærliggende lyd. Årsaken er talernes streben etter en lett og bekvemmelig uttale. Assimilasjon kan være synkronisk ved å være en aktiv prosess i et språk ved et gitt tidspunkt i historien eller diakronisk ved å være en historisk lydendring. Det motsatte av assimilasjon, forandring av en lyd til en større ulikhet, kalles for dissimilasjon.


== Eksterne lenker ==
Assimilation in Speech hos ThoughtCo. (en)
Welsh Premier League 2011/12

Welsh Premier League 2011/12 var den 20. sesongen av Welsh Premier League. Den startet 12. august.
Bangor City var regjerende mestere, Afan Lido det nyopprykkede laget.
Neath fikk ikke fornyet lisensen.


== Tabell ==
* Newtown fratatt 3 poeng for feil spillerbruk.
** Aberystwyth Town fratatt 1 poeng for feil spillerbruk.


== Klubbinfo ==
Pilk

En pilk eller jigg er et fiskeredskap som vanligvis består av en eller flere fiskekroker som er festet til den ene enden av et blankt metallstykke som er formet slik at det frister fisken til å bite på når det blir satt i bevegelse opp og ned i vannet ved hjelp av snøret det henger i enden av. Snøret og pilken henger således loddrett i vannet, med kroken under. Pilken kan være relativt stor og tung når det skal fiskes etter stor fisk.
Fisking med pilk (pilking) blir gjort fra båt eller gjennom hull som er boret eller hugget i fjordisen (isfiske). Ved pilking fra båt blir det vanligvis brukt et vadbein på ripa for å dra snøret fram og tilbake over, slik at det løper mest mulig lett og uhindret opp og ned under pilkinga.


== Referanser ==


== Se også ==
Jukse
Jamie Pitman

Jamie Roy Pitman (født 6. januar 1976 i Trowbridge i Wiltshire) er en engelsk fotballtrener og tidligere fotballspiller. Han var manager i Hereford United til han fikk sparken 5. mars 2012.


== Managerkarriere ==


== Referanser ==


== Eksterne lenker ==
(en) Jamie Pitman – Transfermarkt 
(en) Jamie Pitman – Transfermarkt (manager) 
(en) Jamie Pitman – Soccerbase.com (manager)
Villmann

Villmann er en mytologisk figur som forekom i kunst og litteratur i middelalderens Europa.
Villmann ble også en figur i europeisk heraldikk, særlig fra 1600-tallet, men også tidligere, bl.a. som skjoldholder i dansk-norske unionskongers våpenskjold og i slektsvåpenet til ætten Bille. I norske offentlige våpen har vi ikke villmannsfiguren, men den forekommer i bl.a. finske og svenske våpen. Vi har en villmann som figur i skjoldene til bl.a. de norske slektene Arctander, Cloumann, Frimann, Dunker, Horneman, Magnus, Pihl og von Tangen. Slekten Refsum har i skjoldets øverste felt en oppvoksende villmann, og som hjelmtegn en stående hel villmann.
Den heraldiske villmannen blir vanligvis avbildet som en stående naken mann med eikeløvskranser rundt hodet og hoftene, mens han holder en klubbe. Detaljene kan variere og villmannen kan også holde andre ting, f.eks. Cloumanns villmann som holder et dyrelår i en hevet venstre hånd.
Noe forskjellig fra villmannen er Herkules (Herakles) som heraldisk figur. Herkules avbildes som en naken mann med løveskinn om hoftene og over den ene skulderen, mens han holder en klubbe. En slik figur var skjoldholder på begge sider av kongevåpenet til de greske kongene av huset Oldenburg, se Hellas' riksvåpen.


== Litteratur ==
Norsk

Hans Krag: Norsk heraldisk mønstring fra Fredrik IV’s regjeringstid 1699-1730, Drøbak 1942 – Kristiansand S 1955
Hans Cappelen: Norske slektsvåpen, Oslo 1969 (2. opplag 1976)
Herman L.Løvenskiold: Heraldisk nøkkel, Oslo 1978
Harald Nissen og Monica Aase: Segl i Universitetsbiblioteket i Trondheim, Trondheim 1990Utenlandsk

Carl-Alexander von Volborth: Alverdens heraldik i farver, Politikens Forlag, København 1972 (oversatt av Sven Tito Achen)
Ottfried Neubecker: Heraldik. Kilder, brug, betydning, København 1979 (oversatt og bearbeidet for Skandinavia av Nils G. Bartholdy)


== Galleri ==
Hanishøyene

Hanishøyene (arabisk: جزر حنيش) er en øygruppe i Rødehavet. De fleste av dem tilhører Jemen, men før 1998–1999 la også Eritrea krav på øyene. Etter en lang rettssak med en internasjonal domstol under ledelse av Abdul Karim Aleryani ble Jemen tilkjent full suverenitet over de største øyene, mens Eritrea ble tildelt de perifere øyene i sørvest.


== Historie ==
Hanishøyene ble gjort krav på av Det osmanske riket, et krav som ble oppgitt av Tyrkia i 1923. Fra da av ble øyene administrert av den italienske kolonien Eritrea fram til 1941. I 1941, etter at de italienske kolonistyrkene hadde overgitt seg, etablerte den britiske hæren Eritrea som et protektorat. Til og med 1970-tallet gjorde Etiopia (som hadde annektert Eritrea) og Jemen krav på øyene. Etiopias interesse for øyene hadde sin bakgrunn i at eritreiske uavhengighetsgrupper brukte Hanishøyene, og den nærliggende Zuqarøya, som  base for angrep mot etiopiske militære interesser.I 1991 fikk Eritrea uavhengighet og forsøkte i 1995 å utøve suverenitet over øygruppen. Dette startet konflikten på Hanishøyene, en kort konflikt mellom Eritrea og Jemen om herredømmet over øyene. I alt ble 3–12 eritreere og 4-15 jemenitter drept i kampene.


== Referanser ==
Bullinghope FC

Bullinghope Football Club er en engelsk fotballklubb fra Hereford i Herefordshire. Klubben ble startet i april 2011 og spiller i Herefordshire Sunday League. Klubben startet som et bedriftsidrettslag under navnet Athletico Milsy’s,  og spilte i Elite 6 a side Sunday Whitecross League.


== Eksterne lenker ==
Klubbens hjemmeside
Richard Wellesley

Richard Colley Wellesley, 1. marki Wellesley (født 20. juni 1760 på Dungan Castle, død 26. september 1842 i Brompton) var en britisk offiser og statsmann. 
Han var eldste sønn av Garret Wellesley, 1. jarl av Mornington. Etter farens død arvet han slektsgodset og tittelen jarl av Mornington. Han ble i 1784 valgt inn i det britiske underhuset og allierte seg med Pitt, som i 1793 gjorde ham til leder av Board of Control (kontrollorganet over det østindiske kompani). I 1797 ble Wellesley guvernør i Madras og samme år generalguvernør over kompaniets indiske besittelser. Hans yngste bror var Arthur Wellesley, kjent som hertugen av Wellington.


== Referanser ==


== Eksterne lenker ==
(en) Richard Wellesley, 1st Marquess Wellesley – kategori av bilder, video eller lyd på Commons 
(en) Richard Wellesley, 1st Marquess Wellesley – galleri av bilder, video eller lyd på Commons 
(en) Richard Wellesley hos Hansards parlamentsdebatter 
(en) Richard Wellesley hos The Peerage
John Devine (fotballspiller)

John Anthony Devine (født 11. november 1958 i Dublin) er en tidligere irsk fotballspiller.
Devine startet karrieren som lærling i Arsenal i 1974 sammen med andre unge irer som Liam Brady, David O'Leary og Frank Stapleton, og fikk sin debut 22. april 1978. Han spilte i Arsenal fram til 1983 før han gikk til Norwich og senere til Stoke. Etter å ha slitt med skader en periode var karrieren på topp-nivå over. De siste årene spilte han for klubber som Start, Shamrock Rovers og indiske East Bengal.
Han fikk 13 landskamper for Irland, den siste mot Norge i 1984.
Devine var i ni år gift med Miss Ireland 1980, Michelle Rocca, som nå er gift med Van Morrison.


== Referanser ==


== Eksterne lenker ==
(en) John Devine – Transfermarkt 
(en) John Devine – national-football-teams.com 
(en) John Devine – WorldFootball.net 
(en) John Devine – EU-Football.info 
(en) John Devine – FBref
Musea i Nord-Østerdalen

Musea i Nord-Østerdalen er et friluftsmuseum med enheter i hele Nord-Østerdalen. Musea i Nord-Østerdalen er en avdeling i Anno museum, som er fylkesmuseet i Hedmark.
Hovedkontoret er Museumssenteret Ramsmoen i Tynset. Museet har 11 driftsbygninger og 151 museumsbygninger, hvorav 60 er flyttet og resten står på sin opprinnelige plass. 
De 11 enhetene ved museet omfatter blant annet 

Husantunet i Alvdal, et komplett bevart gårdstun
Huset Aukrust i Alvdal
Bjørnstjerne Bjørnsons fødested Bjørgan prestegård i Kvikne,
Bull-museet, Jacob Breda Bulls barndomshjem i Rendalen
Oddentunet i Os
Tylldalen bygdetun
Røstvangen gruver
Vingelen kirke- og skolemuseum
Tynset bygdemuseum
Uppigard Streitlien, Folldal bygdetun
Dølmotunet på Tolga.


== Eksterne lenker ==
Offisielt nettsted 
(en) Husantunet – kategori av bilder, video eller lyd på Commons
Mekanisk-biologiske behandlingssystem

Et mekanisk-biologisk behandlingssystem er et anlegg for behandling av avfall fra husholdninger og annet avfall med liknende sammensetning. 
Husholdningsavfall har en andel av organiske substanser som ligger mellom 30 og 60 %. Avfallet blir mekanisk sortert på anlegget før det organiske avfallet brukes til å lage energi.
Raymond Hofstædter

Raymond Hofstædter (født 24. desember 1979) er en norsk fotballspiller fra Lyngdal.
Hofstædter har spilt for 13 norske klubber, og er mest kjent for sin periode i Start i 2000-01. Før dette spilte han for Lyngdal og Mandalskameratene, og har siden spilt for Eik, FK Arendal, Ørn, Larvik, Randesund, Drøbak/Frogn, Vigør og Vindbjart før han gikk til Fløy i 2009. 19. juli 2013 signerte Hofstædter en 1 1/2-årskontrakt med Mandalskameratene, etter å ha tilbrakt vårsesongen i moderklubben Lyngdal. Etter 2013-sesongen meldte MK at Hofstædter var klar som spillende trener for Flekkefjord Fotballklubb.6. februar 2015 ble det offentliggjort at lyngdølen valgte å legge fotballskoene på hylla. 29 dager senere var han likevel tilbake i MK-drakta. Hofstædter returnerte til moderklubben Lyngdal sommeren samme år.. I 2018 signerte han for Marnardal.


== Referanser ==


== Eksterne lenker ==
(en) Raymond Hofstædter – Transfermarkt 
(en) Raymond Hofstædter – Soccerway 
(no) Raymond Hofstædter – Norges Fotballforbund 
(en) Raymond Hofstædter – FBref
Arbeideravisa (2011)

Arbeideravisa er en nettavis som utgis i Trondheim. Avisa ble lansert 2. august 2011, og har tatt navnet fra den tidligere dags-, og ukeavisa som ble utgitt i Trondheim med samme navn. Disse to ble nedlagt i henholdsvis 1996 og 2008.
Utgover av nettavisa er LO i Trondheim. Ansvarlig redaktør og daglig leder er Albert H. Collett.


== Idé og formål ==
Målet med avisa er å synliggjøre fag- og arbeiderbevegelsens verdigrunnlag og erfaringer lokalt og globalt, drive kritisk journalistikk mot alle former for undertrykking og miljøødeleggelse, og informere om organisering og politisk kamp mot slike forhold, samt å inspirere og bidra til ideologisk debatt.


== Referanser ==


== Eksterne lenker ==
Arbeideravisa
Fritz Jensens gate

Fritz Jensens gate (18-20, 49-61) er en boliggate i bydelen Kvadraturen/Eg i Kristiansand. Den har sitt løp langs Baneheias fot gjennom Nybyen parallelt med Tordenskjolds gate på strekningen mellom Fjellgata og Lømslands vei. Gateløpet er brutt ved Stener Heyerdahls gate og Tordenskjoldsgate skole av innslagene til Baneheitunnelen i forlengelsen av Festningsgata.
Gaten har sitt navn etter arbeiderlederen Jens Fritz Jensen (1817–1888).
Før den omfattende saneringen av gammel bebyggelse og nye veianlegg i området startet gatetraséen ved Setesdalsveiens tidligere trasé fra Tordenskjolds gate i krysset ved nr 2.


== Eksterne lenker ==
Foto fra Fritz Jensens gate, sent 1800-tall